2025 Dayi Mei Gui Da Yi „Rose Dayi” – shu puer, 357 g A Mei Gui Da Yi (玫瑰大益), vagyis „Rose Dayi” a Menghai Tea Factory egyik emblematikus, magasabb kategóriájú shu puer receptúrája. A sorozat története 1996-ig nyúlik vissza; a 2025-ös, 2501-es kiadás ennek a klasszikus karakternek a gondosan megalkotott új megjelenése. A „Rose Dayi” név nem hozzáadott rózsára vagy virágszirmokra utal. :-) A tea nem ízesített: elnevezését a jellegzetes rózsaszín-lilás megjelenés és kifinomult, lágyan elegáns karaktere ihlette. A teához Menghai magasabban fekvő termőterületeiről származó, válogatott, nagy levelű yunnani teaalapanyagot használtak. A Dayi hagyományos fermentációs és házasítási módszere telt, harmonikus shu puert eredményezett, amelyben az édesség nem csupán a lecsengésben jelenik meg, hanem mélyen belesimul a tea sűrű, bársonyos testébe. Illat és ízvilág Az első felöntésekben tiszta, intenzív karamellizált cukros és pirított gabonás aromák bontakoznak ki. A tea mély, fénylő vörösesbarna színű, tiszta és áttetsző. Íze édes, kerek és meleg tónusú, finom malátás, gabonás és enyhén virágos árnyalatokkal. A „Rose Dayi” legszebb tulajdonsága különleges, hármas textúrája: krémesen lágy, selymesen sima és telt. A főzet sűrű, szinte rizskrémre emlékeztető érzetet hagy a szájban, miközben mindvégig tiszta és rendezett marad. Keserűség alig érezhető; helyét tartós édesség és puha, meleg lecsengés veszi át. Illat: karamellizált cukor, pirított gabona, édes malátásság Íz: telt, édes, harmonikus és enyhén krémes Textúra: sűrű, selymes és bársonyosan sima Főzet: tiszta, fénylő vörösesbarna Lecsengés: hosszan tartó édesség, finom virágos elegancia Kinek ajánljuk? Könnyen megközelíthető, megnyugtató karaktere miatt remek választás azoknak, akik most ismerkednek a shu puer teákkal. Gazdag textúrája, receptúrájának története és kiegyensúlyozott ívása ugyanakkor a tapasztalt puer-kedvelők számára is érdekessé teszi. A tea gongfu módon készítve szépen mutatja meg rétegeit, de hosszabb áztatással, termoszban vagy óvatos főzéssel is kiegyensúlyozott, telt italt ad. Frissen is tiszta és élvezetes, megfelelő tárolás mellett pedig tovább mélyülhet és kerekedhet. Elkészítési javaslat Természetesen ettől eltérni szabad és megengedett. Minél többet teázunk, annál inkább alakul az ízlésünk. Korral is változik ez a életállapottól is. Így érdemes kísérletezni az áztatási idővel is bátran :-) . Tealevél: 6–7 g / 100 ml Vízhőmérséklet: 95–100 °C Öblítés: egy rövid, 5–10 másodperces öblítés Első felöntések: 10–15 másodperc További felöntések: az áztatási idő fokozatos növelésével Termékadatok Gyártó: Dayi / Menghai Tea Factory Megnevezés: Mei Gui Da Yi – Rose Dayi Évjárat: 2025 Gyártási tétel: 2501, első széria Teatípus: shu puer – utófermentált, érett puer Forma: préselt teakorong Származás: Menghai, Yunnan, Kína Alapanyag: yunnani nagy levelű, napon szárított tealevél Nettó tömeg: 357 g Tárolása száraz, jól szellőző, napfénytől és idegen szagoktól védett helyen ajánlott.